Setu o pellgomz da Accor: leun-klok holl o c'hambroù. Ne gav ket dezho e kavin unan e Pariz. Mont a ris da welet ul leti hag em boa merzet e straed Delambre e-kichen Ti ar Vretoned (**) : «Paour-kaezh den, un daou-ugent a dud zo deuet c'hoazh en aner eveldoc'h» eme ar beilher ha pa vez gounezet ma zammig "odise" gantañ : «gwell eo deoc'h distreiñ da vBoulogne, eno emichañs e vo aesoc'h deoc'h kavout ul leti ha forzh  penaos e vo tommoc'h deoc'h en ho karr. »